
Korjaka lingvo 


ISO-lingvokodo : 


Korjaka lingvo estas lingvo de korjakoj. Ĝi apartenas al ĉukĉa-kamĉatka 
lingvaro, branĉo de prasiberia lingvaro. En mezo de 20-a jarcento ankaŭ estis 
uzata nomo nimilana, ĉar sovetaj sciencistoj trovis tion pli bonsona. Vere, tamen, 
la nomo nimilanoj estas aplikebla nur al loksidaj korjakoj kaj devenas de la vorto 
nimnim (HbiMHbiM), kiu signifas vilaĝo. Nomadaj korjakoj nomas sin ĉavĉuvoj 
(uaBNbiBaB'). Nimilanoj estas tradukebla kiel vilaĝanoj; neniuj korjakoj vere 
nomas sin tiel, loksidaj korjakoj preferas nomi sin laŭ nomo de vilaĝo, en kiu ili 
loĝas. La nomo korjakoj estas tre antikva kaj oni nun ne scias precize de kio ĝi 

devenas. Plej verŝajna etimologio estas de la vorto IĵopaK, kio estas speca kazo de pluralo de vorto ^oŭalja 
aŭ $opalja (boaco) kaj signifas [tiuj kiuj loĝasj ĉe boacoj. 

Arealo 


Korjaka lingvo estis tradicie parolata en la arealo de korjakoj. Tio estas nordo de Kamĉatko kaj apudaj 
teritorioj. Tie en 1930 estis kreita Korjaka nacia regiono, kiu transformiĝis en nuntempa Korjakio. Korjakoj 
loĝas pli-malpli kompakte. Laŭ censo de 1989 tuta nombro de korjakoj estas ĉ. 9200 homoj, el kiuj nur 53% 
rigardas sin kiel denaskparolantoj de korjaka lingvo. 

Preskaŭ ĉiuj korjakoj ankaŭ flue parolas ruse. Korjaka lingvo estas uzata plejparte inter nomadaj korjakaj 
boac-paŝtistoj. Ofte korjakan lingvon scias boacpaŝtistoj de najbaraj popoloj - ĉukĉoj, evenoj, itelmenoj ktp. 

La unua korjaka aboco estas eldonita en 1930-aj jaroj. Tiam estis eldonataj lernolibroj por bazlernejoj kaj 
literaturo en la korjaka. La Konstitucio de Sovetunio ankaŭ estas tradukita al korjaka lingvo. Sed pro Dua 
Mondmilito eldono de korjaka literaturo kaj instruado de la korjaka en lernejoj estis haltigita dum kelkaj 
jardekoj. Nur en fino de 20-a jarcento denove aperis korjakaj eldonoj. Nun korjaka lingvo estas instruata en 
kelkaj lernejoj de Korjakio, eldoniĝas libroj kaj lernolibroj. En korjakia radiofonio kaj televido ekzistas 
kelkaj korjaklingvaj programoj. Gazetoj en la korjaka nuntempe ne eldoniĝas, tamen artikoloj en la korjaka 
iam publikiĝas en (plejparte ruslingva) korjakia loka gazeto Narodovlastie ("Demokratio"). 

Korjaka lingvo estas instruata en Korjakiaj bazlernejoj kaj eĉ infanĝardenoj. La instruistojn de korjaka 
lingvo oni instruas en Korjakia Pedagogia Lernejo kaj en Herzen Universitato en Sankt-Peterburgo. 


Skribsistemo 






Korjaka lingvo ne havis propran skribsistemon antaŭ sovetaj tempoj. Unua skribsistemo por la korjaka 
aperis en 1931. Ĝi baziĝis je latina skribo: 

En 1933 oni anstataŭigis literon G e per C c 

En 1937, kiel por plimulto de Sovetuniaj lingvoj, por la korjaka estis kreita nova skribsistemo. Ĝi baziĝis al 
la rusa kaj enhavis ĉiujn rusajn literojn kaj digrafo Hr hi\ En 1950-aj jaroj aldoniĝis literoj B'b' r'r' K'k' 
H'h'. En la 1960-aj ĝi estas plie reformita kaj ekhavis modernan aspekton: 

Dialektoj 


Entute oni apartigas 11 korjakajn dialektojn - ĉavĉuva, karaga, apukina, aljutora (aŭ oljutora), palana 
(lesnova), kaĥtanina, rekinnikova, kamenska, itkana, parenska, giĵigina. Ankaŭ kelkaj sciencistoj opinias, ke 
kereka lingvo ankaŭ estis dialekto de la korjaka. Plej uzataj dialektoj estas ĉavĉuva, palana, aljutora kaj 
karaga. Ĉavĉuva dialekto estas uzata en plej granda teritorio, ĉar ĝi estas dialektiĝo de nomadaj boac- 
paŝtistoj ( ĉavĉuvoj ). Ĝi estas uzata tra tuta Korjakio. Ĉavĉuva dialekto estas bazo de ortografio, sed 
literaturo plejparte baziĝas je folkloro kaj ĉiu literaturaĵo estas skribita laŭ dialekto de folkloraĵo. 

Estas du bazaj branĉoj de korjakaj dialektoj: /-dialektoj, kaj £/r-dialektoj. Ekzemple, la vorto, kiu en j- 
dialektoj kiel ĉavĉuva kaj apukina sonas jajanga (Haŭahja) (= domo) en aljutora, palana kaj karagina estas 
raranga (papahja). En la ĉukĉa lingvo sama vorto sonas jarangi (ŭapahjbi). La vorto vulpo en la j-dialektoj 
sonas jajol, en aljutora ĝi sonas tatul (TaTyn), en la palana tattol (TaTTO/i) en karagina tatol (TaTOJi). Ĉavĉuva 
vorto jajatik (HaŭaTbiK), signifanta faligi, en la aljutora sonas kiel taratik (TapaTbiK) ktp. Estas ankaŭ ŝanĝoj 
en aliaj sonoj, ekz. ĉavĉuva ngitok (ijbiTOK) kaj aljutora ngitukki (hjbiTyKKM) signifas eliri; ĉavĉuva pelak 
(na/iaK) - lasi - en la aljutora estas pilak (nHJiaK); vorto hodiaŭ en ĉavĉuva estas eĉgi (aura) en aljutora asgi 
(acra) ktp. 

Kelkaj vortoj estas senŝanĝaj en diferaj dialektoj: 

■ B'ana — tranĉilo 

■ MHMbm — akvo 

■ Mn/irbiH — fajro 

■ MbirMbir — ondo 



■ biHHbibiH — fiŝo (en ĝenerale) 

■ i53Ta aŭ 153T — ketao (fiŝo Oncorhynchus keta ) 

■ nmjnmj — cindro 

■ /ii/imnr — ovo 

Ankaŭ ekzistas vortoj, kiuj tute diferas en diferaj dialektoj kaj verŝajne havas diferajn devenojn. Ekzemple 

■ Vorto infano en ĉavĉuva dialekto estas KMuijbinu/ib, en la karagina HeHea'yn, en la palana 
yHK)Hionu 

■ Gorbuŝo (fiŝo Oncorhynchus gorbuscha ) en ĉavĉuva dialekto nomiĝas Kanan, en la karagina 
accyac, en la palana avyav 

■ Malbona en la ĉavĉuva estas e'amK3ij, en la karagina HbiHbipxaij en la palana HbmaKijUH. 

Ankaŭ inter dialektoj ekzistas iom da gramatikaj malsimilaĵoj, ekzemple je lokativaj kazoj. Formoj de dualo 
ne ekzistas en palana aŭ karagina dialektoj, kaj en la ĉavĉuva ili estas ege uzataj. En ĉavĉuva, apuka kaj 
rennikova dialektoj kuranta tempo de verbo estas montrita per konfikso Ky-/KO-...-lj. En la palana, aljutora 
kaj karagina ĝi esas montita per sufikso -mKbiH (plej verŝajne, de ĉukĉa -pKbm). 

Malgraŭ tiuj malsimilaĵoj, plej ofte parolantoj je diferaj dialektoj de la korjaka komprenas unu la alian je la 
grado necesa por efika komunikiĝo. Inter ĉiuj korjakoj ekzistas forta sento de etna kaj lingva unueco. 

Influoj 


Antaŭ rusa kolonigo, korjaka lingvo estis relative sendependa. Kontaktoj de korjakoj kun ĉukĉoj kaj evenoj 
donis al korjaka lingvo iun kvanton de komunaj vortoj kun tiuj lingvoj, sed direkto de vortopreno estas ofte 
dubinda. 

Plej multe influis la korjakan rusa lingvo. Ĉar rusoj kunportis multaj novaj nocioj, aperis granda nombro de 
prenvortoj. Kun ili ankaŭ aperis literoj kaj sonoj, kiuj originale ne ekzistis en la korjaka: 6 , j\, >k, 3, ig, 14 . Ilin 
oni uzas en rusaj vortoj kiel Ĝpnra^a, ĜHĜrmoTeKa, flpoĉb, >KypHan, ra3eTa, 3H3 mh, pbiĜ03aB0,a„ OBOigH, 
pHcjĵpa. 

Gramatiko de korjaka lingvo ankaŭ estas influita far la rusa. Sintakse komplikaj frazoj, apenaŭ usataj en 
originala korjaka, aperas kaj disvolviĝas. Korjakajn postpoziciojn oni nun ofte uzas kiel prepozicioj, 
kopiante la rusan. Ekzemple "apud rivero" e'seMbiK ueŬMbiK > ueŬMbiK e'seMbiK, "ĉirkaŭ arbo" ymmbiK 
KdMAOAbiij > KŭMAOAbUj ymmbiK, "post mi" ebiMbiK neciA > a6qa sbiMbiK ktp. En skribitaj tekstoj iam aperas 
uzo de pluralo anstataŭ dualo Mbimo anstataŭ Mbinzbim (manoj), muayanstataŭ muzbim (skioj) ktp. En 
parolata lingvo tio ne kutimas. 

La influo de rusa nur tuŝis kelkajn apartajn gramatikaĵojn. Plej baza gramatiko de la korjaka estas ne tuŝita. 

Eksteraj ligiloj 

■ KopHKCKMŬ H3biK (http://www.philology.ru/linguistics4/zhukova-97. htm) - CTaTbH A. H. >KyKOBOŬ 
b cĉopHHKe "5-l3biKM Mnpa. na/ieoa3naTCKne H3biKM". M., 1997. 

■ H3biKM HapoflOB Cnĉnpn, HaxoflHiitnecH nofl yrpo30Ŭ MCHe3H0BeHnn: Kophkckmm H3biK (http://lin 
gsib.unesco.ru/ru/languages/koryak.shtml.htm) 


Elŝutita el "https://e 0 .wikipedia. 0 rg/w/index. php?title=Korjaka_lingvo&oldid=6291729" 






Ĉi tiu paĝo estis lastafoje redaktita je 12:16, 25 mar. 2018. 

La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj 
aplikeblas. Vidu la uzkondjĉojn por detaloj. 



